JY LEES NOU Varklies-ribbetjie
06 Januarie 2009
Die crème de la crème op die kole
(6 - 8 porsies)
1 heel varklies-ribbetjie
5 knoffelhuisies, fyngedruk
50 ml vinkelsaad
sout en vars gemaalde swart peper
sap van 2 suurlemoene
Geur die vleis met knoffel, vinkelsaad, sout, vars gemaalde swartpeper en die suurlemoensap. Wanneer jou kole reg is, plaas die vleis op die rooster. Dit sal sowat ’n halfuur neem. Draai dit elke nou en dan om.
As jy so ’n groot stuk vleis op die kole wil braai, kook dit eers vir sowat 2 uur. Plaas die vleis in ’n groot kastrol met ’n styfpassende deksel. Vul met water tot die vleis bedek is. Voeg 1 ui, 2 lourierblare en 2 wortels by. Bring tot kookpunt en laat stadig kook. Haal ná 2 ure uit en dreineer op ’n afkoelrak.
Sit voor saam met
Soet patats en rooi-uie. Koop gemarineerde soetrissies en groen olywe. Maak 'n snytjie in elke patat en plaas 'n takkie vars roosmaryn daarin. Draai die soet patats toe met tinfoelie. Draai die rooi-uie ook toe in tinfoelie en terwyl die varkvleis braai, plaas jy die patats en rooi-uie tussen die warm kole vir sowat 20 minute tot sag en gaar.
Yskoue Castle Lager